ગત્ સપ્તાહના અંતમાં ડોલર સામે રૂપિયામાં આવેલો સુધારો ધોવાઈ ગયો હતો અને 33 પૈસા ઘટીને 68.80ની સપાટીએ બંધ રહ્યો હતો. ડોલરમાં આવેલી મજબૂતાઇને કારણે વાયદામાં સોનું Rs 125 ઘટ્યું હતું, ચાંદી Rs 400 ઘટીને ટ્રેડ થતી હતી. રૂપિયો અન્ય ચલણ જેવા કે યુરો અને પાઉન્ડ સામે લગભગ સ્થિર રહ્યો હતો. ટ્રેડ વોરની ભિતી વચ્ચે ડોલર ઇન્ડેક્સ 95 ડોલરની આસપાસ સતત મજબૂત સ્તરે અથડાઈ ગયો છે. આને કારણે બુલિયન અને રૂપિયા પર તેની વિપરીત અસર થઈ છે.